钦定古今图书集成/理学汇编/经籍典/第138卷 > 《汉韩婴诗外传二》 > 《假乐》
## 钦定古今图书集成/理学汇编/经籍典/第138卷 > 《汉韩婴诗外传二》 > 《假乐》

哀公问于子夏曰：“必学然后可以安国保民乎？”子夏
曰：“不学而能安国保民者，未之有也。”哀公曰：“然则五
帝有师乎？”子夏曰：“臣闻黄帝学乎《大坟》，颛顼学乎《禄
图》，帝喾学乎赤松子，尧学乎务成子附，舜学乎尹寿，
禹学乎西王国，汤学乎贷子相，文王学乎锡畴子斯，
武王学乎太公，周公学乎虢叔，仲尼学乎老聃。此十”
二圣人未遭此师，则功业不能著乎天下，名号不能
传乎后世者也。《诗》曰：“不愆不忘，率由旧章。”